[bookmark: OLE_LINK3][bookmark: OLE_LINK2]Pirkimo sąlygų 1 priede „Techninė specifikacija“
TECHNINĖ SPECIFIKACIJA
AKUMULIATORIŲ (BATERIJŲ) KOMPIUTERINEI, RYŠIO, ORGANIZACINEI IR TELEKOMUNIKACINIO TINKLO ĮRANGAI PIRKIMUI

1. SĄVOKOS IR SUTRUMPINIMAI
1.1. PIRKĖJAS - Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, perkančioji organizacija).
1.2. TIEKĖJAS  – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.

2. PIRKIMO OBJEKTAS
2.1. Akumuliatoriai (baterijos) kompiuterinei, ryšio, organizacinei ir telekomunikacinio tinklo įrangai (toliau – Prekės). Bendro viešųjų pirkimų žodyno (BVPŽ) kodas – 31400000-0 (Akumuliatoriai, galvaniniai elementai ir baterijos).
2.2. Maksimali planuojamos sudaryti sutarties vertė – 42 955,00 Erų su PVM.
2.3. Pirkimas į atskirus pirkimo objektus neskaidomas.
2.4. Sutartis bus sudaroma 36 mėnesiams arba tol, kol Pirkėjas nupirks Prekių už maksimalią sutarties vertę (jos neviršijant), priklausomai nuo to, kuri sąlyga atsiras anksčiau.
2.5. Sudaroma sutartis bus fiksuoto įkainio su peržiūra. Sutarties vykdymo laikotarpiu laimėjusio Tiekėjo pasiūlymo kaina (įkainiai) gali būti peržiūrima pagal sąlygas nustatytas Sutartyje.

3. PIRKIMO OBJEKTO APIMTYS
3.1. Preliminarūs perkamų Prekių kiekiai nurodyti pirkimo dokumentų Pasiūlymo formos priede.
3.2. Perkamų Prekių kiekiai yra preliminarūs ir bus naudojami tik laimėtojo nustatymui.
3.3. Sutarties vykdymo metu Pirkėjas gali pirkti ir kitas, Pasiūlymo formos priede neįvardintas, tačiau pagal funkcinę paskirtį panašias Prekes (toliau – Papildomos prekės), neviršijant 10 procentų lėšų sumos, kurią planuojama skirti sutartyje nurodytų Prekių įsigijimui. Papildomos prekės yra perkamos ne didesnėmis nei Papildomų prekių pirkimo metu galiojančio Tiekėjo viešai skelbiamo kainininko (jei Tiekėjas neturi viešai skelbiamo kainininko, tokiu atveju – kainininko) kainomis. Pirkėjas pasilieka teisę Tiekėjo siūlomą Papildomos prekės kainą palyginti su rinkos kaina. Rinkos kaina nustatoma pagal 3 (trijų) Pirkėjo nuožiūra pasirinktų tiekėjų siūlomų identiškų Papildomoms prekėms prekių kainų vidurkį. Pirkėjas pasilieka teisę iš Tiekėjo reikalauti, o Tiekėjas įsipareigoja parduoti Papildomas prekes ne aukštesne nei rinkos kaina. Papildomų prekių pirkimui taikomos visos Prekių pirkimui pirkimo dokumentuose nustatytos sąlygos (garantijos, trūkumų šalinimo ir t.t.), nebent šiame dokumente nustatyta kitaip.

4. PREKIŲ PRISTATYMO ADRESAI
4.1. Pakrančių apsaugos pasienio rinktinė, Gintaro g. 1, Klaipėda, LT-92237.
4.2. Pagėgių pasienio rinktinė, Pročiūnų g. 3, Šiauliai, LT-77103.
4.3. Pagėgių pasienio rinktinė, Klaipėdos g. 6, Pagėgiai, LT-99290.
4.4. Varėnos pasienio rinktinė, Alytaus g. 1, Varėna, LT-65210.
4.5. Vilniaus pasienio rinktinė, Vilniaus g. 47, Mickūnų mstl. Mickūnų sen., Vilnius raj., LT-13116.
4.6. Vilniaus pasienio rinktinė, Vilniaus g. 76, Ignalina, LT-30130.
4.7. Užsieniečių registracijos centras, Vilniaus g. 100, Pabradė, Švenčionių raj., LT-18177.
4.8. Pasieniečių mokykla, Pasieniečių g. 11, Medininkų k., Medininkų sen., Vilniaus r. sav., LT-13019.
4.9. Valstybės sienos apsaugos tarnyba prie Lietuvos Respublikos vidaus reikalų ministerijos Informatikos skyrius, Savanorių pr. 2, Vilnius, LT-03116.
4.10. Valstybės sienos apsaugos tarnyba prie Lietuvos Respublikos vidaus reikalų ministerijos Informatikos skyrius, Lazdijos g. 5, LT-67129 Lazdijai.

5. PREKIŲ PRISTATYMO TVARKA IR TERMINAI 
5.1. Prekės Pirkėjui turi būti pristatomos Pirkėjo pateiktuose užsakymuose nurodytais kiekiais ir 4 punkte nurodytais adresais ne vėliau kaip per 30 (trisdešimt) darbo dienų nuo Pirkėjo Prekių užsakymo išsiuntimo Tiekėjui elektroniniu paštu, faksu arba suformuojant užsakymą Tiekėjo e-parduotuvėje dienos.
5.2. Visos išlaidos, apimančios Prekių teikimą, transportą ar kt., tenka Tiekėjui ir turi būti įskaičiuotos į siūlomų Prekių įkainius.
5.3. Nustatomas 3 (trijų) darbo dienų laikotarpis, per kurį Pirkėjas turi priimti pateiktas Prekes (t. y. pasirašyti perdavimo – priėmimo aktą, jei to reikalauja Tiekėjas).

6. PREKIŲ KOKYBĖ, GARANTIJOS SĄLYGOS IR TRŪKUMŲ PAŠALINIMAS
6.1. Prekės turi būti naujos, negali būti restauruotos ar kitaip atnaujintos bei perdarytos.
6.2. Prekių kokybė turės atitikti sutarties sąlygose pateiktus reikalavimus, gamintojo šalies standartus, gamintojo techninius standartus ir Lietuvoje galiojančius tokio tipo prekėms keliamus pagrindinius techninius, elektros energijos taupymo, ekologinius reikalavimus (patvirtinti Lietuvos Respublikos aplinkos ministro 2011 m. birželio 28 d. įsakymu Nr. D1-508) ir galiojančius standartus. Pirkėjas galės prašyti tai įrodančių dokumentų kopijų.
6.3. Prekėms suteikiamas Prekės gamintojo nurodytas garantinio laikotarpio terminas.
6.4. Garantijos terminas pradedamas skaičiuoti nuo Prekių perdavimo Pirkėjui momento, t. y. nuo perdavimo dokumento, jei to pageidauja Tiekėjas, pasirašymo ir/ arba sąskaitos-faktūros išrašymo datos.
6.5. Tiekėjas, nepriklausomai ar Prekės gedimas buvo pastebėtas prieš pradedant ją eksploatuoti ar eksploatacijos metu, įsipareigoja savo jėgomis ir lėšomis pašalinti per garantijos terminą nustatytus Prekių trūkumus (netinkamas funkcionavimas / netinkamas veikimas / neveikimas / gedimas) arba pakeisti trūkumų turinčias Prekes (naujomis) kokybiškomis prekėmis, išskyrus tuos atvejus, kai Prekių trūkumai atsirado dėl Pirkėjo netinkamo Prekių naudojimo ar saugojimo, per 10 (dešimt) darbo dienų nuo pranešimo apie trūkumus gavimo.
6.6. Prekės su trūkumais turi būti pasiimtos iš ir pristatytos 4 punkte nurodytais adresais.

7. APLINKOS APSAUGOS REIKALAVIMAS
7.1. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašo (su vėlesniais pakeitimais) (toliau – Tvarkos aprašas) 4.4.4 p. „pirkdamas produktą pirkimo vykdytojas savarankiškai nustato aplinkos apsaugos kriterijus, kurie yra susiję su pirkimo objektu, taikydamas bent vieną iš numatytų aplinkosauginių principų viename, keliuose ar visuose produkto gyvavimo ciklo etapuose“ 4.4.4.1 p. „prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų;“ 4.4.4.5 p. „prekė, virtusi atliekomis, tinka paruošti pakartotinai naudoti ar perdirbti“:
7.2. Tiekėjas vykdydamas sutartį turi pristatyti prekes antrinėje pakuotėje, kuri gali būti iš kartono ar popieriaus, turi būti lengvai perdirbama, saugi aplinkai ir gali būti pagaminta iš perdirbtų medžiagų;
7.3. nemokamai priimti Pirkėjo atiduodamas akumuliatorių (baterijų) atliekas;
7.4. iš Pirkėjo priimtas akumuliatorių (baterijų) atliekas perduoti tokias atliekas turinčiam teisę tvarkyti atliekų tvarkytojui arba atiduoti jas šių baterijų ir akumuliatorių gamintojui ar importuotojui.
7.5. Viešojo pirkimo ir sutarties vykdymo metu bendravimas tarp Tiekėjo ir Pirkėjo bus vykdomas tik elektroninėmis  priemonėmis (CVP IS priemonėmis, telefonu, elektroniniu paštu, ar kt.);
7.6. Visa dokumentacija susijusi su sutarties vykdymu teikiama Pirkėjui ir Tiekėjui elektorinėmis priemonėmis (elektoriniu paštu ar kt.);
7.7. Sutartis bus pasirašoma tik elektroninėmis priemonėmis (elektroniniu parašu).
______________________________________
